Document ID: 32005R1665

UREDBA KOMISIJE (ES) št. 1665/2005
z dne 12. oktobra 2005
o spremembi Uredbe (ES) št. 314/2002 o določitvi podrobnih pravil za izvajanje sistema kvot v sektorju sladkorja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1), in zlasti člena 15(8) Uredbe,
ob upoštevanju naslednjega:
(1)
Člen 6(4) Uredbe Komisije (ES) št. 314/2002 (2) določa način izračuna količin sladkorja, izoglukoze in inulinskega sirupa za prodajo za porabo znotraj Skupnosti, kot določa člen 15 Uredbe (ES) št. 1260/2001.
(2)
Zaradi preglednosti in jasnosti je treba natančneje določiti nekatere točke izračuna in zlasti upoštevati presežne zaloge iz člena 1 Uredbe Komisije (ES) št. 832/2005 z dne 31. maja 2005 o določitvi presežnih količin sladkorja, izoglukoze in fruktoze za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (3).
(3)
Treba je upoštevati tudi intervencijske zaloge za ocenitev zalog na začetku in koncu tržnega leta in količine sladkorja, ki so na voljo na trgu Skupnosti.
(4)
Zato je treba spremeniti Uredbo (ES) št. 314/2002.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Člen 6 Uredbe (ES) št. 314/2002 se spremeni:
1.
odstavek 4 se spremeni:
(a)
tretji pododstavek se nadomesti z naslednjim besedilom:
„Količine iz točk (c) in (d) prvega pododstavka in točk (a) in (b) drugega pododstavka se izračunajo na podlagi podatkovnih zbirk Eurostata ali drugih virov podatkov in če ni popolnih podatkov za tržno leto, zajemajo dvanajst zadnjih razpoložljivih mesecev. Količine v okviru aktivnega oplemenitenja ali pasivnega oplemenitenja se ne upoštevajo.“;
(b)
doda se naslednji pododstavek:
„Količine iz točke (a) prvega pododstavka in točke (c) drugega pododstavka vključujejo presežne količine, določene v členu 1 Uredbe Komisije (ES) št. 832/2005 (4), in intervencijske zaloge, vzpostavljene ob uporabi člena 7 Uredbe (ES) št. 1260/2001.
2.
odstavek 5 se spremeni:
(a)
prvemu pododstavku se dodata naslednji točki (d) in (e):
„(d)
količine osnovnih proizvodov, izražene kot beli sladkor, za katere so bila v zadevnem tržnem letu izdana potrdila za proizvodna nadomestila v skladu s členom 7(3) Uredbe (ES) št. 1260/2001;
(e)
pomoč v hrani.“;
(b)
drugi pododstavek se črta.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. oktobra 2005

Labels: 7
17
6